|  |
| --- |
| PATVIRTINTA |
| Klaipėdos miesto savivaldybės mero |
| 2023 m. d. potvarkiu Nr. |

**SPORTO SRIČIŲ PROJEKTŲ FINANSAVIMO SĄLYGŲ APRAŠAS**

|  |  |
| --- | --- |
| **Eil. Nr.** | **I. Finansuojamos veiklos** |
| 1. | Klaipėdos miesto „Sportas visiems“ renginiai. |
| 2. | Klaipėdos miesto tradiciniai tarptautiniai sporto renginiai. |
| 3. | Klaipėdos miesto jachtų su jaunųjų buriuotojų įgulomis dalyvavimas tarptautinėse regatose. |
| 4. | Aukšto meistriškumo sportininkų pasirengimas ir dalyvavimas oficialiose tarptautinėse varžybose. |
|  | **II. Paraiškas galintys teikti subjektai** |
| 5. | Teisės aktų nustatyta tvarka Juridinių asmenų registre įregistruotos sportinę veiklą Klaipėdos mieste vykdančios sporto organizacijos, veikiančios pagal Lietuvos Respublikos asociacijų ir Lietuvos Respublikos viešųjų įstaigų įstatymus. |
| 6. | Paraišką, kai projektą įgyvendina daugiau nei vienas juridinis asmuo, turi teisę teikti tik vienas juridinis asmuo. |
|  | **III. Bendrosios sąlygos organizacijoms, teikiančioms paraiškas** |
| 7. | Projektų poreikio sąmata turi būti ne mažesnė nei 2500 Eur. |
| 8. | Projektams įgyvendinti reikalinga lėšų dalis, kurios nepadengia skirtos savivaldybės biudžeto lėšos, turi sudaryti ne mažiau kaip 20 procentų viso projekto poreikio (veiklų išlaidų). |
| 9. | Finansavimas numatomas ne ilgiau kaip vieniems metams ir pasirašoma ne ilgesnė kaip vienų kalendorinių metų trukmės sutartis. |
| 10. | Pareiškėjas gali teikti paraišką į vieną kvietime paskelbtą sporto sritį. |
| 11. | Projektas gali būti finansuojamas tik vieną kartą. Nustačius, kad tas pats projektas dalyvavo kituose Klaipėdos miesto savivaldybės administracijos skelbtuose projektų dalinio finansavimo konkursuose ir gavo finansavimą, antrą kartą skirtas finansavimas (kaip neteisėtas) grąžinamas Savivaldybės administracijai per 10 darbo dienų. |
| 12. | Projektui finansavimas gali būti skiriamas surinkus ne mažesnį kaip 55 balų Vertinimo komisijos vertinimų vidurkį. |
| 13. | Prieš sporto organizaciją nėra pradėtos bankroto, reorganizavimo ar likvidavimo procedūros. |
| 14. | Paraiškos teikėjas turi pateikti garantinį raštą, patvirtinantį papildomą ne mažesnį kaip 20 proc. projekto vertės iš kitų finansavimo šaltinių programos rėmimą. |
| 15. | Paraiškos teikėjas yra atsiskaitęs už ankstesniais metais iš Klaipėdos miesto savivaldybės biudžeto gautų lėšų panaudojimą sutartyje ir taisyklėse numatyta tvarka ir gautas biudžeto lėšas panaudojo pagal tikslinę paskirtį, nustačius programos vykdymo neatitikimus, juos pašalino. |
| 16. | Sporto organizacija turi būti įvykdžiusi visus įsipareigojimus, susijusius su mokesčių mokėjimu. |
| 17. | Sporto organizacijos valstybės įmonei Registrų centro tvarkytojui turi būti pateikę metinės finansinės atskaitomybės dokumentus. |
| 18. | Mokesčių mokėtojų registre tvarkomų duomenų išraše pagrindinė vykdoma veikla ir (ar) kita vykdoma veikla yra susijusi su sportine veikla. |
|  | **IV. Sąlygos teikiantiems paraiškas Klaipėdos miesto „Sportas visiems“ renginių sričiai** |
| 19. | Renginys turi būti skirtas Klaipėdos miesto bendruomenei ir skatinantis sportuotojų fizinį aktyvumą. |
| 20. | Pareiškėjas, teikdamas paraišką, turi pateikti:  1. dokumentą apie tai, kad renginys vykdomas Klaipėdos mieste;  2. informaciją apie renginyje dalyvaujančias tikslines grupes;  3. informaciją, patvirtinančią apie dalyvių skaičių;  4. informaciją, patvirtinančią, kad renginys vykdomas ne rečiau kaip 1 kartą per metus; trukmė ne trumpesnė nei 6 valandos;  5. dokumentus, įrodančius finansinį prisidėjimą iš kitų šaltinių. |
|  | **V. Sąlygos teikiantiems paraiškas Klaipėdos miesto tradicinių, tarptautinių sporto renginių sričiai** |
| 21. | Pareiškėjas, teikdamas paraišką, turi pateikti dokumentus, kuriuose būtų nurodyta informacija apie:  1. renginio vykdymą Klaipėdos mieste;  2. renginio vykdymą ne mažiau kaip 3 metus iš eilės Klaipėdos mieste;  3. ne mažiau kaip 3 užsienio valstybių sporto šakų atstovų dalyvavimą renginyje;  4. ne mažiau kaip 10 užsienio šalių atstovų dalyvavimą renginyje;  5. ne mažiau kaip 50 renginio dalyvių dalyvavimą renginyje;  6. finansinį prisidėjimą iš kitų šaltinių. |
|  | **VI. Sąlygos teikiantiems paraiškas Klaipėdos miesto jachtų su jaunųjų buriuotojų įgulomis dalyvavimo tarptautinėse regatose sričiai** |
| 22. | Sporto organizacija turi vystyti jūrinį buriavimą. |
| 23. | Sporto organizacija turi turėti ne mažesnę kaip 10 metų patirtį vykdyti jūrinio buriavimo mokymus ir dalyvauti tarptautinėse regatose su jaunųjų buriuotojų įgulomis (jaunimas 15–25 metai). |
| 24. | Sporto organizacija turi turėti vienerių metų programą, kurioje numatyti jūrinio buriavimo mokymo tikslai ir planuojami pasiekti rezultatai per artimiausių 3 metų laikotarpį. |
| 25. | Sporto organizacija turi viešinti savo veiklą, reprezentuoti Klaipėdos miestą ir Lietuvos valstybę vietinėse, tarptautinėse regatose. |
| 26. | Sporto organizacija programai įgyvendinti turi turėti ne mažiau kaip 2 vandenynų burinių jachtų kapitonus / komandorus ir turėti buriavimo mokymo bazę. |
| 27. | Pareiškėjas, teikdamas paraišką, turi pateikti:  1. informaciją apie dalyvavimą vietinėse, tarptautinėse regatose (varžybų / renginių kalendorių planą);  2. dokumentus, įrodančius galimybę naudotis jūrinio buriavimo mokymo baze;  3. specifinių jūrinio buriavimo ugdymo priemonių ar įrangos numatytai programai įgyvendinti sąrašus;  4. kapitonų / komandorų, įgyvendinančių numatytą programą, kvalifikaciją ir darbo patirtį;  5. jaunųjų buriuotojų, dalyvausiančių programoje, sąrašus (išskiriant sąrašą ir negalią turinčių sportininkų);  6. dokumentus, įrodančius finansinį prisidėjimą iš kitų šaltinių;  7. sportinės veiklos vienerių metų programą (apimant viešinimo kampaniją) ir planuojamus pasiekti rezultatus per artimiausią 3 metų laikotarpį). |
|  | **VII. Sąlygos teikiantiems paraiškas į aukšto meistriškumo sportininkų pasirengimas ir dalyvavimas oficialiose tarptautinėse varžybose finansavimo sritį** |
| 28. | Aukšto meistriškumo sportininkų pasirengimas ir dalyvavimas oficialiose tarptautinėse varžybose finansavimo srities tikslas – sudaryti sporto organizacijų sportininkams optimalias sąlygas pasirengti ir atstovauti Klaipėdos miestui, šaliai aukšto meistriškumo sporto varžybose bei tobulinti jų meistriškumą. |
| 29. | Finansavimas skiriamas:  1. sportininkui, per pastaruosius 2 metus pasiekusiam aukštų rezultatų (1–10 vietos) oficialiose aukšto meistriškumo varžybų olimpinėse sporto šakose ir olimpinėse rungtyse;  2. sportininkui, per pastaruosius 2 metus atstovavusiam Klaipėdos miestui, Lietuvos Respublikai Olimpinės žaidynėse, pasaulio ir (ar) Europos (suaugusiųjų) čempionatuose (atitinkamai pasaulio, Europos taurės finalinėse varžybose ir (ar) Europos žaidynėse, jeigu tos sporto šakos pasaulio ir (ar) Europos suaugusiųjų čempionatai nevykdomi, o vietoj jų rengiamos atitinkamai tos sporto šakos pasaulio, Europos taurės finalinės varžybos ir (ar) Europos žaidynės) ar patekusiam į šias sporto varžybas organizuojamose atrankos varžybose;  3. sportininkui (arba sportininką rengiančiai organizacijai), kuris yra atstovaujamos sporto šakos Lietuvos federacijos narys ir yra pasirašęs bendradarbiavimo sutartį dėl finansinio ir nefinansinio indėlio prisidėjimo pasirengimui aukšto meistriškumo varžyboms;  4. sportininkui, kuris pastaruosius trejus metus gyvena Klaipėdos mieste ir savo aukštais sportiniais pasiekimais garsina Lietuvos ir Klaipėdos miesto vardą tarptautiniuose aukšto meistriškumo ar prestižiniuose sporto renginiuose:  4.1. Tarptautinės automobilių federacijos (FIA) standartus ir reikalavimus atitinkančiuose sporto renginiuose (Pasaulio Rally čempionatas, Pasaulio Rally-Raid čempionatas (W2RC- World Rally-Raid Championship & Cup)), F1 čempionate ir pan.;  4.2. Tarptautinės motociklininkų organizacijos (FIM) standartus ir reikalavimus atitinkančiuose sporto renginiuose (Pasaulio Rally-Raid čempionatas (W2RC- World Rally-Raid Championship & Cup), FIM Bajas Pasaulio Taurė ir pan.);  4.3. Lietuvos motociklininkų ir sporto organizacijos (LMSF) organizuojamuose sporto renginiuose (Cross Country, Enduro, Plento žiedinės lenktynės ir pan.);  5. sportininkui su negalia, per pastaruosius 2 m. atstovavusiam Klaipėdos miestui Parolimpinėse ar kurčiųjų žaidynėse, pasaulio ir (ar) Europos neįgaliųjų čempionatuose. |
| 30. | Paraiška finansavimui gauti negali būti teikiama:  1. jeigu sportininkas yra sudaręs sutartį su užsienio profesionaliu sporto klubu ar sporto organizacija (išskyrus 29 punkto 4 papunktyje nurodytus sportininkus);  2. sportininko diskvalifikavimo ar suspendavimo laikotarpiu. |
| 31. | Finansavimas neskiriamas, jei einamaisiais finansavimo metais sportininkas gauna Klaipėdos miesto savivaldybės biudžeto lėšų iš kitų savivaldybės finansuojamų priemonių:  1. sportininkas yra sudaręs sportinio ugdymo sutartį su biudžetinę sporto įstaiga;  2. sportininkas gauna Klaipėdos miesto perspektyvaus sportininko stipendiją (premiją);  3. sporto organizacija finansuoja sportininką iš Klaipėdos miesto savivaldybės biudžeto lėšų gautų per sporto projektų dalinio finansavimo konkursus, Neįgaliųjų sporto projektų konkursus. |
| 32. | Pareiškėjas, teikdamas paraišką, turi pateikti:  1. informaciją apie sportininką (vardas, pavardė, gimimo data, sporto šaka, sportininko gyvenamosios vietos adresas, sportininko trenerio vardas, pavardė, varžybų pavadinimas, data, sporto rungtis, iškovota vieta, dalyvių skaičius, rezultatas);  2. nacionalinės sporto šakos ir sporto organizacijos patvirtintų varžybų, kuriose buvo  iškovota vieta, protokolus;  3. bendradarbiavimo ar kitą veiklos sutartį su nacionaline federacija dėl finansinio ir nefinansinio prisidėjimo;  4. patvirtinimą, kad sportininkas nėra sudaręs sutarties su užsienio profesionaliais sporto klubais ar sporto organizacijomis;  5. patvirtinimą, kad sportininkas nėra diskvalifikuotas ar suspenduotas;  6. sportininko patvirtintą metinį varžybų planą, kuriam yra prašoma skirti finansavimą (pasirašyta sportininko bei sportininko trenerio ir suderinta su Sportininko pasirengimą vykdančią sporto organizaciją);  7. sportininko patvirtintą daugiametį pasiruošimo programą su planuojamais rezultatais (pasirašyta sportininko bei sportininko trenerio ir suderinta su sportininko pasirengimą vykdančią sporto organizaciją);  8. dokumentus, įrodančius finansinį prisidėjimą iš kitų šaltinių. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_